महिला उद्योग मेले में खूब बिके देशी खान-पान और हस्तशिल्प
बिहारमहिला उद्योग संघ की ओर से पाटलिपुत्र मैदान में चल रहे उद्योग मेले का बुधवार को समापन हो गया। मेले में महिला उद्यमियों ने जहां एक ओर अपनी सृजनात्मक क्षमता का लोहा तरह-तरह के कलात्मक उत्पादों को बनाकर मनवाया वहीं दूसरी ओर मेले में इन उत्पादों की बिक्री की अपनी प्रबंधकीय क्षमता का भी परिचय दिया। इन स्टॉलों पर भागलपुरी सिल्क, खादी कॉटन के कपड़े, महिलाओं के डिजायनर सलवार सूट, वेस्टर्न ड्रेस, तरह-तरह के हस्तशिल्प मौजूद थे। मधुबनी पेंटिंग, टिकुली आर्ट, पेपरमेशी के कलात्मक उत्पाद भी खूब पसंद किए गए। मेले में देशी खान-पान में तरह-तरह के आइटम थे। मेले के बारे में बिहार महिला उद्योग संघ की अध्यक्ष पुष्पा चौपड़ा ने बताया कि यह मेला महिला उद्यमियों को उनके उत्पाद का बाजार मुहैया कराने के लिए आयोजित किया जाता है।
awa_Deva hin_Deva